OpenLLM-France/wikimedia huggingface dataset:
# Obertura Alapín

L'obertura Alapín és una obertura d'escacs poc usual que comença amb els següents moviments:
    1. e4 e5
    2. Ce2
L'obertura pren el seu nom en honor del jugador rus-lituà i analista d'obertures Semion Alapín (1856–1923). Tot i que aquesta obertura és rarament usada, Ljubojević (amb negres) hi va jugar en contra a Groningen el 1970.

## Descripció

L'obertura Alapín no és comuna, però és perfectament jugable per a les blanques. S'utilitza principalment per evitar les línies molt teòriques com ara l'obertura Ruy López, o per sorprendre l'oponent. Les blanques tenen la intenció de jugar f2-f4 ben aviat. Hi ha similitud amb la posició Smislov (Smislov-Botvínnik, 1958) si les blanques intenten jugar alguna cosa en les línies de g3, Cbc3, d3, Ag2.
No obstant això, l'obertura Alapín també incorre en diversos problemes per a les blanques. En primer lloc, el desenvolupament de l'alfil de rei, i també de la dama, estan bloquejats, i requerirà un altre moviment del cavall o un altre moviment d'un peó, els quals van en contra del principi de l'obertura per desenvolupar les peces menors ràpidament. En segon lloc, el cavall a e2, encara que flexible, no té control sobre del centre de les negres, i caldrà un altre moviment perquè sigui més útil.
És relativament fàcil per a les negres d'igualar en aquesta obertura, per exemple, 2...Cf6, 2...Cc6, i 2...d5 tot queda equilibrat, encara que les negres han d'anar amb compte per a evitar ser sorpresos per un eventual f2-f4.

## Vegeu també

* Llista d'obertures d'escacs
* Llista d'obertures d'escacs amb nom de persona

## Referències

* John Nunn, Graham Burgess, John Emms, i Joe Gallagher. Nunn's Chess Openings. Everyman Publishers plc, 1999. ISBN 1-85744-221-0.
# Línia pura

En genètica i Millora Genètica de plantes es denomina línia pura a un individu, o al grup d'individus que descendeixen d'ell per autofecundació, que és homozigòtic per a tots els caràcters. En altres paraules, és un llinatge que manté constants els seus caràcters a través de les generacions de reproducció sexual, ja sigui per autofecundació o per fecundació creuada amb altres plantes de la mateixa línia.
# Parablennius laticlavius

Parablennius laticlavius és una espècie de peix de la família dels blènnids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a Austràlia (Nova Gal·les del Sud) i Nova Zelanda.

## Referències

* ↑ Miranda Ribeiro A. de 1913-1915. Fauna brasiliense. Peixes. Tomo V. [Eleutherobranchios aspirophoros]. Physoclisti. [A summary and index appeared in Miranda-Ribeiro 1918; Serranidae, Haemulidae and Sciaenidae published in 1913]. Arq. Mus. Nac. Rio de Janeiro v. 17. [1-679].
* ↑ BioLib
* 1 2 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.
* ↑ Francis, M.P., 1993. Checklist of the coastal fishes of Lord Howe, Norfolk, and Kermadec Islands, Southwest Pacific Ocean. Pac. Sci. 47(2):136-170.

## Bibliografia

* Bath, H. 2008: Review of the genus Parablennius Miranda-Ribeiro from Australia and New Caledonia (Pisces: Blenniidae: Salariinae). Stuttgarter Beiträge zur Naturkunde A, Neue Serie, 1: 77-94.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Xalet al Colomer

El Xalet al Colomer és un edifici modernista del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya. De l'any 1918 consta documentació a l'Ajuntament d'un projecte per encàrrec del senyor Miquel Fusté.

## Descripció

És un edifici de planta rectangular, format per planta i pis. De concepció modernista que es manifesta en l'asimetria de la composició i el volum i pels detalls modernistes senzills presents en els esgrafiats de la façana. És un projecte similar als xalets de la plaça del Coll.

## Referències

* 1 2 «Xalet al Colomer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Alberic Tallaferro

Alberic Tallaferro de Tolosa (nascut vers el 1157, mort el 1183) fou per naixement un membre de la nissaga dels comtes de Tolosa i, després per matrimoni delfí del Vienès i comte d'Albon i altres llocs de 1164 a 1183. Era fill de Ramon V, comte de Tolosa, de Sant Geli, duc de Narbona, i marques de Provença, i vescomte de Nimes o de Constança de França.
Es va casar el 1164 (a l'edat de set anys) amb Beatriu d'Albon (1161 † 1228), delfina del Vienès i comtessa d'Albon i altres llocs, de 2 anys, filla única i hereva del delfí Guigó V d'Albon i de Beatriu de Montferrat. El seu pare, marquès de Provença, intentava lligar aliances a Provença per oposar-se al seu rival, el barcelonès Ramon Berenguer III de Provença, comte de Provença.
El seu pare el va designar com a comte de Sant Geli, un domini proper a Provença (a Nimes). Hi va haver diverses guerres contra els barcelonesos, però que es van resoldre a l'avantatge d'Alfons el Cast, rei d'Aragó i comte de Barcelona, que va acabar controlant el comtat de Provença.
Alberic va morir jove el 1183. La seva vídua es va casar de nou l'1 de setembre de 1183 amb Hug III, duc de Borgonya.
# Agarzinski

Agarzinski (en rus: Агарзинский) és un poble (possiólok) del krai de Perm, a Rússia, que en el cens del 2010 tenia 16 habitants. Es troba a 27 km a l'oest de Txernuixka.

## Referències

* ↑ «Постановление Главы Администрации Чернушинского муниципального района от 9 июня 2005 г. №842 «Об утверждении перечня населённых пунктов Чернушинского муниципального района»». Нормативно-правовые акты Российской Федерации — Министерство юстиции Российской Федерации. Arxivat de l'original el 2016-03-11. [Consulta: 1r setembre 2012].
# Labeo capensis

Labeo capensis és una espècie de peix cipriniforme de la família dels ciprínids.

## Morfologia

Els mascles poden assolir els 50 cm de longitud total i un pes de 3.830 g.

## Distribució geogràfica

Es troba a l'Àfrica Austral.

## Referències

* 1 2 «Labeo capensis» (en anglès). FishBase. Froese, Rainer; Pauly, Daniel (editors).
* ↑ de Moor, I.J. i M.N. Bruton, 1988. Atlas of alien and translocated indigenous aquatic animals in southern Africa. A report of the Committee for Nature Conservation Research National Programme for Ecosystem Research. South African Scientific Programmes Report Núm. 144. 310 p. Port Elizabeth, Sud-àfrica.
* ↑ Skelton, P.H., 1993. A complete guide to the freshwater fishes of southern Africa. Southern Book Publishers. 388 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# MacBeth Sibaya

Ntuthuko MacBeth-Mao Sibaya (Durban, 25 de novembre de 1977) és un futbolista sud-africà, que ocupa la posició de migcampista.
Després d'una estada a l'hongarès III. Kerületi TUE, retorna al seu país per militar al Jomo Cosmos. El 2002 retorna a Europa, al Rosenborg BK noruec, i un any després, fitxa pel FC Rubin Kazan, amb qui guanya les lligues 2008 i 2009 de Rússia.
Ha estat internacional amb Sud-àfrica en 52 ocasions. Va participar en el Mundial del 2002 i a la Copa Confederacions de 2009.

## Enllaços externs

* Fitxa del jugador
# Pas de Kyzylart

El Pas de Kyzylart (o pas de Kyzyl-Art) és un pas de muntanya i un pas fronterer en la serralada Trans-Alay, a la frontera entre el Tadjikistan i el Kirguizstan. El punt més alt és de 4.280 m. Al llarg de la zona, la terra és típicament escarpada i seca. Està travessada per l'autopista del Pamir que va al sud des de Sary-Tash a la vall d'Alay fins a l'altiplà del Pamir, cap al llac Karakul i Murghob (Tadjikistan).

## Referències

* 1 2 3 «Кызыларт» (en rus). Gran Enciclopèdia Soviètica,. [Consulta: 8 novembre 2020].
# Xalet al carrer Àngel Guimerà, 22 (Sant Cugat del Vallès)

El Xalet al carrer Àngel Guimerà, 22 és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

Xalet d'estiueig que constitueix un bon exemple d'edifici de la tradició mediterrània on destaca el tractament de les obertures amb diverses formes i proporcions així com el ràfec i la teulada.
Destaca el petit pòrtic d'ordre jònic amb teulada que forma l'accés.

## Referències

* 1 2 «Xalet al carrer Àngel Guimerà, 22». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Alberic de Trois-Fontaines

Alberic de Trois-Fontaines (en llatí: Albericus Monachi Trium Fontanum) va ser un cronista medieval del segle xiii, originari del principat de Lieja. Certs autors en fan un monjo cistercenc de l'Abadia de Trois-Fontaines, on hauria mort cap al 1252, tot i que probablement és originari del poble de Trois-Fontaines al marquesat de Franchimont i era monjo de l'abadia de Neufmoustier, una hipòtesi basada en la presència a la seva obra de molts detalls sobre el país de Lieja i de Huy. Es va mostrar en favor delsemperadors del sacre imperi romanogermànic, al qual pertanyia Lieja, que no pas als reis de França dels quals sol burlar-se. Sens dubte, el monjo de Neufmoustier no està totalment lliure dels defectes del seu temps. Creu en l'astrologia i la màgia i demostra una credulitat excessiva per als miracles.
El 1232, Alberic va començar la seva Chronica Albrici Monachi Trium Fontium, que descriu els esdeveniments mundials des de la Creació fins a l'any 1241. Les seves fonts van incloure els Llibres 45-49 del Chronicon d'Hélinand de Froidmont.
La crònica d'Alberic va ser publicada a la Monumenta Germaniae Historica el 1874.

## Referències

* 1 2 3 4 Hennebert, F. «Alberic de Trois-Fontaines». A: Biographie nationale de Belgique (en francès), p. 173-174.
* ↑ «Chronica Albrici Monachi Trium Fontium». A: Georg Heinrich Pertz. Monumenta Germaniae Historica (en llatí). vol. 23. Hannover: Karl W. Hiersemann, 1925.

## Bibliografia

* Reindel, Kurt «Petrus Damiani bei Helinand von Froidmont und Alberich von Troisfontaines» (en alemany). Deutsches Archiv für Erforschung des Mittelalters, 53, 1, 1997, pàg. 205-224.
* Schmidt-Chazan «Aubri de Trois-Fontaines, un historien entre la France et l'Empire» (en francès). Annales de l'Est, 36, 1984, pàg. 163-192.
* Wyrwa, A. M.. «Alberyk z Trois Fontaines i jego średniowieczna kronika świata». A: D.A. Sikorski, A.M. Wyrwa. Cognitioni Gestorum (pdf) (en polonès), 2006, p. 319-344 (Studia z dziejów średniowiecza dedykowane Profesorowi Jerzemu Strzelczykowi).
# Adromischus sphenophyllus

Adromischus sphenophyllus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus sphenophyllus C.A.Sm. va ser descrita per Christo Albertyn Smith i publicada a Bothalia 3: 624 (1939).

## Referències

* ↑ «Adromischus sphenophyllus». Tropicos.org. Missouri Botanical Garden.

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# The Assassination Bureau

The Assassination Bureau és una pel·lícula britànica de Basil Dearden estrenada el 1969.

## Argument

A Londres, a començament del segle xx, un aspirant a periodista i la sufragista Sonia Hivern (Rigg) descobriexen una organització especialitzada a matar per diners, l'Assassination Bureau, Limited. Pensant en la seva destrucció, encarrega l'assassinat del president de l'agència, Ivan Dragomiloff (Reed).
Lluny d'indignar-se, Dragomiloff es diverteix decideix posar la situació al seu favor. El principi de la seva agència, fundada pel seu pare, diu que sempre hi ha una raó moral per la qual les seves víctimes haurien de ser mortes, inclosos dèspotes i tirans. Més recentment tanmateix, els seus col·legues grans han tendit per matar més per benefici financer que per raons morals. Dragomiloff, per tant, decideix acceptar la comissió de la seva mort pròpia i desafiar els altres membres de tauler: Matar-lo o els matarà!

## Repartiment

* Oliver Reed: Ivan Dragomiloff
* Diana Rigg: Sonia Winter
* Telly Savalas: Lord Bosworth
* Curd Jürgens: Von Pink
* Philippe Noiret: Lucoville
* Katherine Kath: Madame Lucoville
* Warren Mitchell: Weiss
* Vernon Dobtcheff: Muntzov
* George Coulouris: El pagès suís
* Peter Bowles: No surt als crèdits

## Nominacions

* Globus d'Or a la millor pel·lícula estrangera 1970

## Bibliografia

* Monthly Film Bulletin, n° 424 (anglès)
* Cahiers du cinéma, n°; 212, maig de 1969 (francès)
# Lamprologus multifasciatus

Lamprologus multifasciatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* ↑ Schilthuis, L. 1891. On a collection of fishes from the Congo; with description of some new species. Tijdschr. Ned. Dierk. Ver. Ser. 2 v. 3: 83-92, Pl. 6.
* ↑ BioLib
* 1 2 «Neolamprologus multifasciatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll, 1991. Lamprologus. p. 218-225. A J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# MacKay

«MacKay» té aquests significats:
* Mackay (Idaho), població dels Estats Units a l'estat d'Idaho
* Buddy MacKay, Governador de Florida (1998 – 1999)
* Charles Mackay (Perth, 1812 o 27 de març de 1814
* David Mackay (Eastbourne, Sussex, 1933), arquitecte britànic i soci de MBM arquitectes, juntament amb Bohigas i Martorell
* Herbert MacKay-Fraser (Pernambuco, 1927), pilot de curses automobilístiques
* John Henry Mackay
# Pas de Karakoram

El Pas de Karakoram (en hindi: क़राक़रम दर्रा, en xinès simplificat: 喀喇昆仑山口, en xinès tradicional: 喀喇崑崙山口, en pinyin: Kālǎkūnlún Shānkǒu) és el punt que comunica l'Índia i el Turquestan Oriental just entre les dues regions situat al massís de Karakoram. Encara que el terme pas es fa servir en sentit de coll, això no és totalment correcte. Fou creuat per primer cop pel Dr. T. Thomson, de l'exèrcit bengalí, que hi va arribar el 19 d'agost de 1848. La seva altura és d'uns 5.750 metres.

## Referències

* ↑ «Pass to better relations with China» (en anglès). Índia: The Hindu, 2013. [Consulta: 7 juliol 2013].
* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Vol 771 d'Afriqiyah Airways

El vol 771 d'Afriqiyah Airways fou un vol internacional regular d'Afriqiyah Airways que, cap a les 06:01 del 12 de maig del 2010, s'estavellà durant l'aproximació a l'Aeroport Internacional de Trípoli. Un nen neerlandès de nou anys anomenat Ruben van Assouw fou l'únic supervivent d'entre les 104 persones que viatjaven a bord de l'avió. L'estavellament del vol 771 fou la tercera pèrdua del buc d'un Airbus A330 amb víctimes mortals i es produí onze mesos després de l'accident del vol 447 d'Air France. La investigació atribuí els fets a un error de pilotatge.

## Referències

* ↑ «Plane crash in Libya 'kills more than 100 on board'» (en anglès). BBC News, 12-05-2010 [Consulta: 12 maig 2010].
* ↑ «Libya plane crash 'kills all 104 on board'» (en anglès). MSNBC, 12-05-2010. Arxivat de l'original el 14 de maig 2010. [Consulta: 12 maig 2010].
# Aldealengua de Santa María

Aldealengua de Santa María és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 83 | 97 | 71 | 78 | 86 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Adromischus nanus

Adromischus nanus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus nanus (N.E.Br.) Poelln. va ser descrit per Karl von Poellnitz i publicat a Desert Pl. Life (non Cotyledon nana N.E. Brown) x. 227 (1938).

## Referències

* ↑ «Adromischus nanus». Tropicos.org. Missouri Botanical Garden.
* ↑ «Adromischus nanus». Llifle. The Encyclopedia of Succulents.

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# Leonídio Fantoni

Leonídio Fantoni, conegut com a Niginho o Fantoni III, (12 de febrer de 1912 - 5 de setembre de 1975) fou un futbolista brasiler i entrenador.
Era membre d'una família d'ascendència italiana. Els seus germans João Fantoni (Ninão, Fantoni I) i Otávio Fantoni (Nininho, Fantoni II) també foren futbolistes.

## Selecció del Brasil

Va formar part de l'equip brasiler a la Copa del Món de 1938.

## Referències

* ↑ "Tanque de guerra", Dagomir Marquezi, Placar número 1334, setembro de 2009, Editora Abril, pàg. 98
* ↑ "Faltaram os papéis", Max Gehringer, Especial Placar: A Saga da Jules Rimet fascículo 3 – 1938 França, novembro de 2005, Editora Abril, pàg. 37
* ↑ "As primeiras eliminatórias", Max Gehringer, Especial Placar: A Saga da Jules Rimet fascículo 2 – 1934 Itália, outubro de 2005, Editora Abril, págs. 18–21
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
# Nonell (desambiguació)

«Nonell» té aquests significats:
* Nonell, xicot de gran bellesa amb barba poblada i llargs cabells rossos
* Nonell de la neu, ésser de la mitologia pirinenca emparentat amb el Baxajaunak basc i similar al Ieti o abominable home de les neus
* Biografies:
** Gliceri Nonell i Mas (Argentona, 1841 – Mataró, 1921), escolapi català
** Isidre Nonell i Monturiol (Barcelona, 1872 – 1911), pintor i dibuixant català
** Lluís Nonell i Brunés, actor, director i empresari de teatre i cinema català
** Narcís Nonell i Sala (Sabadell, 1842 - 1915) enginyer industrial català
** Joan Bassegoda Nonell (Barcelona, 1930), arquitecte català
** Montserrat Julió i Nonell (Mataró, 1929), actriu de teatre i de cinema català
# Magne III de Noruega

Magne el Descalç (en nòrdic: Magnús berfœttr, en noruec: Magnus Berrføtt) (1073- 24 d'agost del 1103), fill bastard del rei Olau el Pacífic i net de Harald el Sever, va regnar com a Magne III de Noruega del 1093 fins a la seva mort.

## Regnat

A la mort del rei Olau III de Noruega sense descendència legítima el 1093, el regne es va dividir entre els partidaris de Magne i els de Haakon Magnusson, cosí seu i fill legítim de Magne II de Noruega. Haakon va ser proclamat rei a Trondheim i Magne fou aclamat a Viken. Les dues parts es prepararen per a l'enfrontament, però abans d'entrar en batalla Haakon va morir sobtadament i Magne el Descalç esdevingué rei de tot Noruega.
Magne va posar fi a la política pacífica del seu pare i de seguida va procurar convertir Noruega en un imperi, entrant en guerra amb Suècia i Dinamarca i estenent-se al mar d'Irlanda. El 1098 va conquerir el Regne Viking de Man amb les illes Òrcades i les Hèbrides, i en una nova campanya el 1102 va atacar Irlanda conquerint el Regne de Dublín.
El 1101 es va casar amb Margarida Friðkolla, filla del rei Ing Steinkelsson el Vell de Suècia. El sobrenom "Friðkolla" significa "Donzella de la Pau", en referència al fet que el seu matrimoni amb el rei Magnus Cames-nues va segellar el tractat de pau entre Noruega i Suècia, signat a Konungahella el 1101. El matrimoni, que no tingué descendència, fou curt, ja que Magnus va morir el 1103 a Irlanda.
Després de capturar Dublín, Magne va dirigir-se cap al nord a la conquesta de la zona de l'Úlster. Durant una marxa amb el seu exèrcit va caure víctima d'una emboscada dels irlandesos. D'acord amb la saga, una llança li va travessar les dues cuixes, però va continuar lluitant fins que rebé un cop de destral al coll.

## Successió

No va sobreviure descendència de la unió entre Magne i Margarida. A la mort d'aquest va ser succeït de forma conjunta pels seus tres fills il·legítims: Olaf Magnusson, Eystein Magnusson i Sigurd Magnusson.
Després de la mort de Magne també aparegué Harald Gille, que afirmava ser també un fill il·legítim seu i reclamava els seus drets al tron. Harald esdevindria l'any 1130 el rei Harald IV de Noruega.

## Notes

* ↑ Segons Snorri, l'anomenaven així per haver adoptat el kilt escocès -o una peça de roba predecessora del kilt-, de manera que hom li veia nua la part de la cama compresa entre els genolls i els turmells

## Referències

* ↑ Førsund, Randi Helene. Magnus Berrføtt (en noruec). Saga Bok/Spartacus, 2012, p. 61-62. ISBN 978-82-430-0584-6.
# Vol 812 de Philipine Airlines

El vol 812 de Philipine Airlines fou un vol regular entre l'Aeroport Internacional Francisco Bangoy (Davao) i l'Aeroport Internacional Ninoy Aquino (prop de Manila), tots dos a les Filipines. El 25 de maig del 2000, un Airbus A330-301 que duia a terme el vol fou segrestat per un home posteriorment identificat com a Reginald Chua just abans de l'aterratge. El vol duia 278 passatgers i 13 tripulants a bord. Després d'un intent fallit de penetrar a la cabina de vol, Chua exigí als passatgers que posessin les seves pertinences de valor en una bossa que portava i saltà de l'avió amb un paracaigudes improvisat. El vol pogué prosseguir el seu trajecte i, tres dies més tard, el cadàver del segrestador fou trobat allà on havia caigut. La investigació conclogué que no se li havia obert el paracaigudes.

## Referències

* ↑ «Brother says Philippine hijacker wanted to be a skydiver». Associated Press, 30-05-2000. [Consulta: 24 novembre 2010].
# Aldealpozo

Aldealpozo és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Aldealpozo :
| Any | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2006 |
| Població | 217 | 272 | 269 | 312 | 207 | 191 | 182 | 70 | 37 | 33 | 31 | 26 |